Publication: Magyar Közlöny
Issue: MK-2003-72 (Year: 2003, Number: 72)
Era: 1990-2004
Section: a 9/2003. (VI. 24.) IHM rendelethez
Paragraph Index: 1702

1. A szolgáltató LRIC módszertan alapján kialakított modelljének (a továbbiakban: modell) pénzügyi adatforrását a modellkészítést megelõzõ legutóbbi két év lezárt, auditált számviteli adatai alkotják a valós kép kialakításának érdekében. Így biztosítható, hogy az átértékelés miatt hirtelen megnövekedett eszközérték, illetve az így felduzzadt hátramaradt értékcsökkenés ne okozzon torzulást a kalkulációban, azaz azok a tárgyévi adatok, amelyek az összekapcsolási díj-kalkuláció alapjául szolgálnak, már a megelõzõ év átértékelt adatai alapján kell, hogy kiszámításra kerüljenek. Az alapul szolgáló adatok mind a pénzügyi, mind a mûködési, mind a forgalmi adatok vonatkozásában ugyanazon lezárt év adatai kell hogy legyenek. A jövõben szükséges kapacitás elõrejelzésére szolgáló adatok pedig a soron következõ két teljes év forgalmi elõrejelzésére kell, hogy épüljenek.

Source: https://magyarkozlony.hu/hivatalos-lapok/68be87122e241f58445b66e0456ff431d0a110c2/dokumentumok/b58fe3bc0a5401300eb83932ee986d67ef01eee3/letoltes